2016. gada 14. septembrī Rīkojums Nr. 518

Rīgā (prot. Nr. 45  10. §)

**Par Skrundas novada pašvaldības nekustamā īpašuma Ventas ielā 2, Skrundā, Skrundas novadā, pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Skrundas novada pašvaldības īpašumā esošo nekustamo īpašumu (nekustamā īpašuma kadastra Nr. 6209 003 0173) – zemes vienību (zemes vienības kadastra apzīmējums 6209 003 0173) 3101 m2 platībā – Ventas ielā 2, Skrundā, Skrundas novadā.

2. Iekšlietu ministrijai šā rīkojuma 1. punktā minēto nekustamo īpašumu izmantot civilās aizsardzības, ugunsdrošības, ugunsdzēsības un glābšanas funkciju īstenošanai.

3. Iekšlietu ministrijai, nostiprinot īpašuma tiesības uz šā rīkojuma 1. punktā minēto nekustamo īpašumu zemesgrāmatā uz valsts vārda Iekšlietu ministrijas personā:

3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2. punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Iekšlietu ministrijai šā rīkojuma 1. punktā minēto nekustamo īpašumu bez atlīdzības nodot Skrundas novada pašvaldībai, ja tas vairs netiek izmantots šā rīkojuma 2. punktā minētās funkcijas īstenošanai.

Ministru prezidents Māris Kučinskis

Iekšlietu ministra vietā –

ārlietu ministrs Edgars Rinkēvičs